Автор: Зулейхат Тахакаева · 31.07.2021\n«Россети Северный Кавказ» ПАО-лул пишакартал зий байбивхьунни Ккуллал райондалул энергообъектру кIинтнил чIумуйннин хIадур буллай.\nГъумучиял РЭС-рал Ккуллал райондалул сетирдал участокрал зузалт зий бур лахъсса вольтрал линиярттал ххаллу даххана дуллай, трансформаторду цIу дуллай ва ремонт дуллай. СумбатIлив, Ккулув, Хъусрахь, ТIаннул ЦIувкIрав, Къюллул ЦIувкIрав ва ЦIущаннив баххана бан тIий бур 80 багьавайсса ттукIрал ттала.\nРайондалул шяраваллаву аьмну баххана бан тIий бур 129 багьавайсса ттукIрал ттала.\nДаххана дан тIий дур изоляторду, тIайла бан тIий бур бавкку-шавккусса ттукIрал тталлу, кIункIу дан тIий дур зурчIай тIисса ххаллу, кьукьин тIий бур ттукIрал ххаллу дусса кIанттурдайсса мурхьру.\nКкаккан дурсса пландалийн бувну, Ваччиял подстанциялий даххана дан тIий дур : 8 км. ттукIрал ххаллал, 129 ттукIрал тала, Ккулув ва Ваччав баххана бантIий бур 3 КТП (комплексная трансформаторная подстанция), бакьин бан тIий бур Ккуллал ва Ваччиял шяраваллаву­сса 2 КТП.\nГъумучиял РЭС-рал каялувчи Зураб ХIажиевлул бусаврийн бувну, чялишсса давуртту дуллай бур ЧIяв, Вихьлив, Ккулув. Вай шяраваллаву ларгсса кIинттул ялун лирчун дур гьавалул тагьардануцIун дархIусса диял дакъашивуртту.\nВанал кIицI лавгунни уттинин дурсса давурттайну райондалий ххуйсса даражалийн дуцин бювхъушиву ттукI биял баврил даву.\nКъучагъсса душваран бахшишру\nЛакрал райондалий хьунни 6300 кВт гужрал бу­сса цIусса трансформатор дихьлахьисса хъуннасса шадлугъ.\nМедальданун лайкь хьунни\nСледующая публикация Олимпиадалийсса дагъусттанлувтал\nПредыдущая публикация Туристътурал язи бугьлай бур Дагъусттан